**র‍্যাচেল বিয়ার** (জন্মনাম: র‍্যাচেল সাসুন; ৭ এপ্রিল ১৮৫৮ - ২৯ এপ্রিল ১৯২৭) ছিলেন একজন ভারতীয় বংশোদ্ভূত ব্রিটিশ পত্রিকার সম্পাদক। তিনি *দ্য অবজারভার* এবং *সানডে টাইমস* -এর প্রধান সম্পাদক ছিলেন।

জীবনের প্রথমার্ধ
----------------

র‍্যাচেল সাসুন বোম্বেতে ইরাকি সাসুন পরিবারের সাসুন ডেভিড সাসুনের কাছে জন্মগ্রহণ করেন। পরিবারটি ঊনবিংশ শতাব্দীর অন্যতম ধনী পরিবার হিসেবে খ্যাত ছিল। তার পিতা "প্রাচ্যের রথসচাইল্ড" নামে পরিচিত ছিলেন। একজন যুবতী হিসাবে তিনি একটি হাসপাতালে নার্স হিসাবে স্বেচ্ছাসেবকের কাজ করেছিলেন।

১৮৮৭ সালে তিনি জুলিয়াস বিয়ারের (১৮৩৬-১৮৮০) পুত্র ধনী ফিনান্সার ফ্রেডেরিক আর্থার বিয়ারকে বিয়ে করেন এবং খ্রিস্টান ধর্মে ধর্মান্তরিত হন। ফ্রেডেরিক ছিলেন একজন অ্যাংলিকান খ্রিস্টান। তিনিও ধর্মান্তরিতদের একটি পরিবার থেকে এসেছিলেন। তার ধর্মান্তরের পরে, পরিবার তাকে মেনে নিতে অস্বীকার করে।

ফ্রাঙ্কফুর্ট ঘেটোতে একটি ব্যাংকিং পরিবার হিসাবে বিয়ার্সের পারিবারিক শিকড় ছিল। যুক্তরাজ্যে তারা অর্থায়নকারী ছিল। তাদের বিনিয়োগে সংবাদপত্রের মালিকানা অন্তর্ভুক্ত ছিল।

সাংবাদিকতা পেশা
---------------

ফ্রেডেরিককে বিয়ে করার পরপরই তিনি দ্য অবজারভারে প্রবন্ধগুলি অবদান রাখতে শুরু করেন। এটি তখন বিয়ার পরিবারের মালিকানাধীন ছিল। ১৮৯১ সালে তিনি এর সম্পাদক হিসাবে দায়িত্ব গ্রহণ করেন। এই প্রক্রিয়ায় তিনি একটি জাতীয় সংবাদপত্রের প্রথম মহিলা সম্পাদক হন। দুই বছর পর, তিনি দ্য সানডে টাইমস কিনে নেন এবং সেই পত্রিকারও সম্পাদক হন। যদিও "একজন উজ্জ্বল সম্পাদক...ছিলেন না", তিনি "মাঝে মাঝেই বিচারবুদ্ধি এবং ব্যবসায়ের মতো সিদ্ধান্তের" জন্য পরিচিত ছিলেন।

### ড্রেফাস ব্যাপার

আরও তথ্যের জন্য দেখুন: Dreyfus affair
সম্পাদক হিসাবে তার সময়কালে, *দ্য অবজারভার* তার অন্যতম সেরা স্বতন্ত্র খবরের সম্মান অর্জন করেছিল। পুরো ব্যাপার জুড়ে *বর্ডারউ* উল্লেখ করা একটি ছেঁড়া হস্তলিখিত মন্তব্য সম্বলিত কাগজ প্যারিসে জার্মান দূতাবাসের একটি বর্জ্যের ঝুড়িতে একজন ফরাসি গৃহকর্মী খুঁজে পেয়েছিলেন। *বর্ডারউ* একটি ছোট ফরাসি সামরিক গোপনীয়তা বর্ণনা করেছিল। স্পষ্টতই এটি ফরাসি সামরিক বাহিনীর একজন গুপ্তচর দ্বারা লেখা হয়েছিল। ইহুদি ফরাসি সেনাবাহিনীর ক্যাপ্টেন আলফ্রেড ড্রেফাসকে কোন নির্ভরযোগ্য প্রমাণ ছাড়াই অপরাধের জন্য দোষী সাব্যস্ত করা হয়েছিল এবং তাকে ডেভিলস দ্বীপে বন্দী করা হয়েছিল। প্রকৃত অপরাধী, মেজর কাউন্ট এস্টারহাজিকে বিচারে দোষী সাব্যস্ত করা হয়নি, তবে তাকে চাকরির জন্য অযোগ্য ঘোষণা করা হয়েছিল এবং সে লন্ডনে পালিয়ে যায়। বিয়ার জানতেন যে এস্টারহাজি লন্ডনে ছিলেন কারণ *দ্য অবজারভারের* প্যারিস সংবাদদাতা তার সাথে যোগাযোগ করেছিলেন। তিনি দুবার তার সাক্ষাৎকার নিয়েছিলেন এবং সে অপরাধী হওয়ার কথা স্বীকার করেছিল: *আমি বর্ডারউ লিখেছিলাম*। তিনি ১৮৯৮ সালের সেপ্টেম্বরে সাক্ষাৎকারগুলি প্রকাশ করেছিলেন,  তার স্বীকারোক্তির প্রতিবেদন করেছিলেন এবং ফরাসি সামরিক বাহিনীর বিরুদ্ধে এন্টিসেমিটিজমের (ইহুদিদের প্রতি শত্রুতা বা কুসংস্কার।) অভিযোগ এনে একটি কলাম লিখেছিলেন। তিনি নিরীহ ড্রেফাসের জন্য পুনর্বিচারের আহ্বান জানিয়েছিলেন।পুনর্বিচারের আহ্বান জানিয়েছিলেন। 

এই প্রমাণ সত্ত্বেও ড্রেফাসকে পরবর্তী বিচারে পুনরায় দোষী সাব্যস্ত করা হয়েছিল, কিন্তু জনসাধারণের ক্ষোভের পরে ১৮৯৯ সালে গৃহবন্দী করে রাখা হয়েছিল। অবশেষে ১২ জুলাই ১৯০৬ সালে তাকে অব্যাহতি দেওয়া হয়। তখন তার সামরিক কমিশন পুনরুদ্ধার করে তাকে মেজর পদে পদোন্নতি দেওয়া হয়েছিল।

তথ্যসূত্র
---------

1. ↑  Hertog, Susan। "The First Lady of Fleet Street"। Jewish Ideas Daily। সংগ্রহের তারিখ ২১ মে ২০১২।
2. ↑  The life and death of Rachel Beer, a woman who broke with convention
3. ↑  *Financial Times*, 7 & 8 May 2011, p. 17.
4. ↑  "Veriovps.co.uk"। ২ মার্চ ২০০৫ তারিখে মূল থেকে আর্কাইভ করা।
5. ↑  Beer, Rachel, Interviews with Major Esterhazy, *The Observer*, 18 and 25 September 1898.
6. ↑  Narewska, Elli (২ মার্চ ২০১৮)। "Rachel Beer, editor of the Observer 1891-1901"। *The Guardian*।

### গ্রন্থপঞ্জি

* 0-434-37056-8Jackson, Stanley (১৯৮৯)। *The Sassoons: Portrait of a Dynasty*। William Heinemann। আইএসবিএন 0-434-37056-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Curney, Vanessa (২০০৪)। ""Beer [*née* Sassoon], Rachel"। Matthew, Colin; Brian Harrison। *Oxford Dictionary of National Biography*। **4**। Oxford University Press। পৃষ্ঠা 816–817। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Negev, Eilat and Yehuda Koren (2011) *The First Lady of Fleet Street: A Biography of Rachel Beer*. (লন্ডন: জেআর বুকস)।আইএসবিএন ৯৭৮-১-৯০৬৭৭৯-১৯-১আইএসবিএন 978-1-906779-19-1